CELEX: 22013A0321(01)
Language: et
Date: 2013-03-21 00:00:00
Title: Euroopa Ühenduse ja Taani Kuningriigi vaheline kohtualluvust ning kohtuotsuste tunnustamist ja täitmist tsiviil- ja kaubandusasjades käsitlev leping

21.3.2013   
            
            
               ET
            
            
               Euroopa Liidu Teataja
            
            
               L 79/4
            
         Euroopa Ühenduse ja Taani Kuningriigi vaheline kohtualluvust ning kohtuotsuste tunnustamist ja täitmist tsiviil- ja kaubandusasjades käsitlev leping
   Vastavalt Euroopa Ühenduse ja Taani Kuningriigi vahelise kohtualluvust ning kohtuotsuste tunnustamist ja täitmist tsiviil- ja kaubandusasjades käsitleva 19. oktoobri 2005. aasta lepingu (1) (sõlmitud nõukogu otsusega 2006/325/EÜ, (2) edaspidi „leping”) artikli 3 lõikele 2 teavitab Taani nõukogu 22. detsembri 2000. aasta määruse (EÜ) nr 44/2001 (kohtualluvuse ja kohtuotsuste täitmise kohta tsiviil- ja kaubandusasjades) (3) muudatuste vastuvõtmisel komisjoni sellest, kas ta kavatseb rakendada niisuguste muudatuste sisu või mitte.
   Euroopa Parlamendi ja nõukogu 12. detsembri 2012. aasta määrus (EL) nr 1215/2012 kohtualluvuse ning kohtuotsuste tunnustamise ja täitmise kohta tsiviil- ja kaubandusasjades (4) võeti vastu 12. detsembril 2012.
   Taani teatas lepingu artikli 3 lõike 2 kohaselt 20. detsembri 2012. aasta kirjaga komisjonile oma otsusest rakendada määruse (EL) nr 1215/2012 sisu. See tähendab, et määruse (EL) nr 1215/2012 sätteid hakatakse kohaldama liidu ja Taani suhetes.
   Lepingu artikli 3 lõikest 6 tulenevalt luuakse Taani teatisega Taani ja ühenduse vahel vastastikused kohustused. Seega käsitatakse määrust (EL) nr 1215/2012 lepingu muudatuse ja lisana.
   Viidates lepingu artikli 3 lõigetele 3 ja 4, saab määruse (EL) nr 1215/2012 rakendamine Taanis toimuda, kui Taani Parlament muudab oma otsusega kehtivaid õigusakte. Kooskõlas lepingu artikli 3 lõike 5 punktiga b teatab Taani komisjonile selliste seadusandlike rakendusmeetmete jõustumise kuupäeva.
   
      (1)  ELT L 299, 16.11.2005, lk 62.
   
      (2)  ELT L 120, 5.5.2006, lk 22.
   
      (3)  EÜT L 12, 16.1.2001, lk 1.
   
      (4)  ELT L 351, 20.12.2012, lk 1.